Pilar Sánchez Llabrés

Pilar Sánchez Llabrés (Palma, 1903 - Sencelles, 1936ko irailaren 18a) faxismoak errepresaliatutako militante sozialista, feminista eta antiklerikala izan zen.

 Bizitza 
La Soledad auzoan bizi zen. Palmako Plaza Nagusiko merkatuan saltzaile lanetan aritzen zen. Senarra Miquel Borel sozialista zuen. Bigarren Errepublikan, parte-hartze politiko handia izan zuen. Besteak beste, hizlari jardun zuen 1936ko martxoaren 8an Palmako Herriko Etxean Emakume Langilearen Nazioarteko Eguna zela eta antolatutako mitinean.

1936ko uztaileko estatu kolpearen ondoren, Pilar Sanchez Joan Realen etxean ezkutatu zen Hostalets auzora. Hura aurkitzeko seme-alabak eta senarra atxilotu zituzten, Castell de Bellver espetxean torturatu eta espetxeratu zituzten .

 Heriotza 
1936ko irailean salatu, atxilotu, bortxatu eta hil egin zuten. Haren gorpua Sencelleseko Son Palou etxaldean agertu zen.

 Aintzatespenak 
Bere memoria berreskuratzeko Stolpersteine harri bat jarri zuten Sant Francesc Xavier de La Soledadeko plazan. 2018an eta 2020an hainbat hobi zulatu zituzten Sencellesen, haien gorpuzkiak aurkitzen saiatzeko.

 Erreferentziak 

 Kanpo estekak 

Kategoria:Palmarrak (Mallorca)
Kategoria:Sozialistak
Kategoria:Frankismoaren biktimak
Kategoria:Feministak
Kategoria:Antiklerikalak
Kategoria:Torturatuak
Kategoria:Bortxaketa jasandako emakumeak